stanford-oval/wikipedia huggingface dataset:
Laskin

Casion valmistama graafinen laskin
Laskin tai laskukone on mekaaninen tai elektroninen laite, joka suorittaa numeerisia laskutoimituksia yleensä näppäimistöltä annettujen ohjeiden mukaan. Helmitaulu lasketaan vanhimmaksi laskukoneeksi, joskin siinä ihmisen itse suorittamat rutiinit muodostavat olennaisen osan ”mekaniikkaa”. Helmitaulussa liikutellaan tankoon kiinnitettyjä helmiä, ja sillä voidaan laskea paitsi yhteen- ja vähennyslaskuja, myös kerto- ja jakolaskujen sekä neliöjuurien kaltaisia monimutkaisempia toimituksia.
Vanhat kassakoneet

Toinen sovellutus vanhoista laskukoneista ovat vanhat kassakoneet. Ne toimivat vipuja asettelemalla ja kammesta vääntämällä tai vaihtoehtoisesti näppäimiä painamalla ja kammesta vääntämällä, usein niin, että jokaisella desimaalilla on oma vipunsa tai näppäinsarjansa. Suuremmissa on sähkömoottori. Tyypillisestä nämä laitteet osasivat vain yhteen- ja vähennyslaskun, joiden avulla pidettiin kirjaa kassalippaassa olevasta rahamäärästä; muu laskeminen suoritettiin paperilla.
Mekaaniset laskukoneet

Mekaaniset laskukoneet toimivat samalla periaatteella, mutta osasivat myös kymmenellä kertomisen ja jakamisen, eli käytännössä pilkun siirron.
Pilkun siirron avulla saatetaan tällaisella koneella myös alkeellisesti kertoa ja jakaa. Esimerkiksi luvun X kertominen kolmellatoista ei vaadi yhteenlasku-operaation toistamista kolmeatoista kertaan, vaan pelkästään kolme yhteenlaskua, pilkun siirron vasemmalle ja vielä yhden yhteenlaskun, eli neljä kammen kierrosta. Tämäntyyppiset laskimet sisältävät yleensä erityisen kerrontarekisterin, joka pitää kirjaa, montako kertaa kampi on kierähtänyt (toisin sanoen yhteenlasku-operaatio on suoritettu). Luonnollisesti vähennyslasku pienentää rekisterin lukua ja pilkun siirto saa sen kasvamaan kymmenlukua ylempää.
1900-luvun loppupuolella kehitettiin edelleen mekaanisia laskimia, jotka kykenivät suoraan kertomiseen ja jakamiseen, mahdollisesti myös tekemään rajoitetusti vaikeampia operaatiota, kuten neliöjuuren. Täyssähköiset laskimet kuitenkin veivät markkinat ennen näiden ominaisuuksien yleistymistä.
Curta on pieni käteen sopiva mekaaninen laskukone.
Elektroniset laskimet

Elektroniset laskimet pitkälti syrjäyttivät mekaaniset 1900-luvun loppupuolella. Näppäimistön ohella niiden tärkein käyttäjälle näkyvä osa on numeronäyttö. Eri malleissa numerot voidaan muodostaa joko LEDeistä tai nestekiteiden avulla. Pöytälaskimet olivat pöydällä pidettäviä kirjoituskoneen kokoluokkaa olevia laskimia. Taskuun sopivat taskulaskimet yleistyivät 1970-luvulla nopeasti.
Taskulaskimet voidaan jakaa ominaisuuksien mukaan: nelilaskimet, funktiolaskimet ja graafiset laskimet. Nelilaskimella voidaan suorittaa vain yhteen-, vähennys-, kerto- ja jakolaskuja. Funktiolaskimissa on näppäimet myös esimerkiksi juurten, logaritmien ja trigonometristen funktioiden laskemista varten. 
Graafisissa laskimissa on suuri näyttö, jolla ne voivat esittää funktioiden kuvaajia.
Jotkin elektroniset laskimet ovat ohjelmoitavia ja joitakin ohjelmoitavia pöytälaskimia kuten Programma 101 on kutsuttu henkilökohtaisiksi tietokoneiksi.
Ohjelmalliset laskimet

Ohjelmallinen laskin eli laskimen toiminnan suorittava tietokoneohjelma on vaihtoehto laskukoneelle.
Ohjelmallisia laskimia on ollut pitkään saatavina käyttöjärjestelmien mukana tai erikseen ladattavina sovelluksina sekä tietokoneille että älypuhelimille.
Eräs varhainen ohjelma on Unixin dc, joka on ollut käyttöjärjestelmän mukana jo vuonna 1971.
Muunlaisia laskimia

Laskutikku
Symbolinen laskin
Aiheesta muualla

Wikimedia Commonsissa on kuvia tai muita tiedostoja aiheesta .
Laskin verkossa.
Helmitaulu
Vanhanaikainen kassakone
Regna-yhtiön Auwel-laskukone vuodelta 1961.
Programma 101.
Kumu (taidemuseo)

| Taidemuseo Kumu Kumu Kunstimuuseum  |
| --- | --- |


Tyyppi:  Taidemuseo, museo 
Osoite:  Weizenbergi 34 / Valge 1 10127 Tallinn  
Sijainti:  Weizenbergi 34 / Valge 1, Tallinna, Viro
Perustettu:  2006
Johtaja:  Kadi Polli
Kotisivut:  kumu.ekm.ee/fi/
Koordinaatit:  59°26′11″N, 24°47′47″E
 fiTaidemuseo Kumu 
   
Villu Jaanisoo, Seagull/Talking heads 2006. Teos on Kumun kokoelmassa.
Kumu (vir. Kumu Kunstimuuseum) on Virossa, Tallinnan Kadriorgin puistossa sijaitseva taidemuseo. Kyseessä on Baltian suurin taidemuseo, joka on myös eräs koko Pohjois-Euroopan suurimmista. Kumu on yksi neljästä vuonna 1919 perustetun Viron taidemuseon museoyksiköstä ja toimii myös sen päärakennuksena.
Museon nimi Kumu tulee viron kielen taidemuseota tarkoittavan sanan kirjaimista, "kunstimuuseum". Museon nimestä järjestettiin aikanaan yleisöäänestys, jolloin kyseinen nimi yleisön tahdosta valittiin.
Museossa on pysyviä perusnäyttelyitä ja vaihtuvia näyttelyitä. Perusnäyttelyissä on esillä virolaista taidetta lähtien 1700-luvulta, Neuvostoliiton miehitysvallan aikaista (1941–1991) taidetta (sekä sosialistista realismia että non-konformistien taidetta) ja nykytaidetta. Vaihtuvat näyttelyt koostuvat sekä ulkomaisesta että virolaisesta modernista ja nykytaiteesta.
Kumu valittiin toukokuussa 2008 vuoden eurooppalaiseksi museoksi. Yksi palkitsemisen syy oli European Museum of the Year Award -tuomariston mukaan museon rooli Viron kansallisen identiteetin rakentajana. Ehdolle valittiin 60 osallistuneesta museosta 39 museota.
Jaottelu kerroksittain

1. kerroksessa on sisäänpääsy Kadriorgin puolelta, auditorio sekä kahvila
2. kerroksessa on sisäänpääsy Lasnamäen puolelta, laaja sali, tietokeskus, kirjasto, kirja- ja keramiikkakauppa sekä ravintola
3. kerroksessa on esillä virolaista klassista sekä kansallista taidetta
4. kerroksessa on esillä neuvostoajan Viron taidetta sekä nykytaidetta
5. kerroksessa on galleria sekä lukusali
Aukiolo ja pääsy

Museo on auki kesäisin toukokuusta syyskuuhun, tiistai-sunnuntai kello 11.00–18.00 sekä talviaikaan lokakuusta huhtikuuhun keskiviikko-sunnuntai 11.00–18.00.
Kumuun pääsee keskustasta raitiovaunuilla 1 ja 3, jolloin jäädään pois Weizenbergi-kadun päässä ja kävellään läpi puiston. Autolla tulijoille parkkipaikat ovat mäen toisella puolen, jonne pääsee Narva-maantien ja Mäeskalda-katujen kautta.
Museorakennus ja avajaiset

Museorakennuksesta järjestettiin arkkitehtuurikilpailu vuonna 1994, ja sen voitti suomalainen arkkitehti Pekka Vapaavuori amfiteatterin muotoisella ehdotuksellaan. Vapaavuoren suunnitteleman rakennuksen työnimi oli Circulos.
Arkkitehtuurikilpailussa yhtenä ehtona oli, että rakennus ei saa riistää historiallisesti merkittävän Kadriorgin palatsin hallitsevaa asemaa puistomaisemassa. Rakennuksen tieltä jouduttiin myös purkamaan joitakin vanhoja rakennuksia, mikä herätti Virossa pientä vastustusta.
Rakentaminen käynnistyi rahoitusongelmien vuoksi vasta vuonna 2002, ja rakennustyöt tulivat maksamaan noin 50 miljoonaa euroa. Rakennusprojekti oli eräs suurimmista koskaan Virossa järjestetyistä. Taidemuseo on verhoiltu Saarenmaan, Haapsalun ja Lasnamäen kalkkikivellä, hapotetulla lasilla ja kuparilevyillä. Museon koko lattia-ala on yli 20 000 neliömetriä, josta näyttelysalien osuus on 5 000 neliömetriä.
Kumun avaamiseen osallistuivat 17. helmikuuta 2006 muun muassa Viron presidentti Arnold Rüütel, Suomen tasavallan presidentti Tarja Halonen sekä Latvian presidentti Vaira Vīķe-Freiberga.
Aiheesta muualla

Wikimedia Commonsissa on kuvia tai muita tiedostoja aiheesta .
Wikiuutisissa on aiheeseen liittyvä uutinen: Kumu valittiin vuoden 2008 eurooppalaiseksi museoksi
Kumu Viron taidemuseon websivuilla (Arkistoitu – Internet Archive) (viroksi) (englanniksi)
Viron taidemuseo (viroksi) (englanniksi)
Viron taiteesta (Arkistoitu – Internet Archive) (englanniksi)
Leonardo Duque

| Leonardo Duque |
| --- | --- |
 Leonardo Duque Tour de Romandiessa 2007
Henkilötiedot
Koko nimi:  Leonardo Fabio Duque
Syntynyt: 10. huhtikuuta 1980 (ikä 44)
Kansalaisuus:   Kolumbia  Ranska
Pyöräilijä
Joukkue:  lopettanut
Laji:  maantie
Rooli:  ajaja
Ajajatyyppi:  kirimies
Ura
Ammattilaisjoukkue(et)
2004 2005 2006–2012 2013–2015 2016:  Chocolats-Jacques Jartazi Cofidis Colombia Delko-Marseille Provence-KTM
Suurimmat voitot
 Espanjan ympäriajo, etappi 
 Tiedot päivitetty: 24. tammikuuta 2017 
Leonardo Fabio Duque (s. 10. huhtikuuta 1980 Cali) on kolumbialainen maantiepyöräilijä, joka on ollut Ranskan kansalainen heinäkuusta 2015. Hän edusti Cofidis-tallia 2006–2012, Colombia-joukkuetta 2013–2015 ja viimeisenä ammattilaisvuonnaan 2016 Delko-Marseille Provence-KTM -tallia.
Kirimiehenä tunnettu Duque voitti vuonna 2005 Druivenkoers Overijse -kilpailun sekä toisen etapin ja pistekilpailun Tour de L'Ain -etappikilpailussa. Seuraavana vuonna hän voitti Tour du Limousin´n kokonais- ja pistekilpailun sekä sijoittui Italian ympäriajon etapeilla kerran neljänneksi ja kahdesti viidenneksi.
Vuoden 2007 Espanjan ympäriajossa Duque oli toisen osuuden massakirissä kolmas. Hän voitti 
kilpailun 16. etapin oltuaan loppukirissä irtiottokumppaneitaan Aleksandr Kolobnevia ja Joan Horrachia parempi.
Vuonna 2008 Duque voitti Välimeren ajon neljännen etapin ja sijoittui toiseksi Ranskan ympäriajon 14. osuudella. Samana vuonna hän voitti myös pisteajon ratapyöräilyn maailmancupin Calin osakilpailussa. Vuonna 2010 hän voitti GP Cholet - Pays de Loire -kilpailun.
Duque voitti 2013 Tour de L'Ain -kilpailun ensimmäisen etapin ja yksipäiväisen GP Beghelli -kilpailun. Seuraavana vuonna hän voitti Giro del Trentinon sprinttikilpailun. Vuonna 2016 hän voitti Tour of Taihu Laken kokonaiskilpailun ja seitsemännen etapin.
Liniers (1946)

| Liniers |
| --- | --- |


Aluksen vaiheet
Rakentaja:  Bazán, Cartagena
Kölinlasku:  tammikuu 1945
Laskettu vesille:  1. toukokuuta 1946
Palveluskäyttöön:  27. tammikuuta 1951
Poistui palveluskäytöstä:  1982
Tekniset tiedot
Uppouma:  2 225 t
Pituus:  101,2 m
Leveys:  9,7 m
Syväys:  3,7 m
Koneteho:  42 000 hv
Nopeus:  36 solmua
Miehistöä:  204
Aseistus
Aseistus:  4 × 120 mm/45 tykkiä 2 × Rheinmetall-Borsig 37 mm ilmatorjuntatykkiä 3 × 20 mm ilmatorjuntatykkiä 6 × 533 mm torpedoputkea 2 × syvyyspommiheitintä
Liniers (runkonumero D51) oli Espanjan laivaston vuonna 1946 vesillelaskettu Liniers-luokan hävittäjä.
Valmistus

Alus tilattiin Bazánilta Cartagenasta, missä köli laskettiin 1936. Työ kuitenkin keskeytyi Espanjan sisällissodan alkaessa. Työ aloitettiin uudelleen 1939, mutta se keskeytyi seuraavana vuonna alukselle tehtävien muutosten vuoksi.
Köli laskettiin uudelleen tammikuussa 1945. Alus laskettiin vesille 1. toukokuuta 1946 ja otettiin palvelukseen 27. tammikuuta 1951.
Palvelus

Alus poistettiin palveluksesta 1982.
Laguna Beach: The Real Orange County

| Laguna Beach: The Real Orange County |
| --- | --- |
Tyyli:  tositelevisio
Kestoaika:  30 minuuttia
Luoja(t):  Adam DiVello
Pääosissa:  Lauren Conrad  Kristin Cavallari Jessica Smith Stephen Colletti   Lo Bosworth  Jason Wahler  Breanna Conrad
Alkuperämaa:   Yhdysvallat
Alkuperäiskieli:  amerikanenglanti
Verkko:   MTV  MTV
Jaksoja:  34
Aiheesta muualla
IMDb
Laguna Beach: The Real Orange County on yhdysvaltalainen tositelevisiosarja, joka käsittelee kalifornialaisten nuorten elämää Laguna Beachin kaupungissa. Vuosina 2004–2006 esitettyä sarjaa tehtiin kolme tuotantokautta, joista viimeisessä suurin osa esiintyjistä vaihtui. Sarjalle tehtiin jatkoksi myös spin-off-sarja The Hills. Ensimmäisten tuotantokausien Lauren Conrad ja kolmannen tuotantokauden Breanna Conrad ovat sisaruksia.
Sarjan henkilöistä Lauren Conrad, Lo Bosworth, Kristin Cavallari, Heidi Montag, Stephen Colletti, Jason Wahler ja Jen Bunney ovat mukana The Hills -sarjassa.
Päähenkilöt

| Nimi | Kaudet | Tiedot |
| --- | --- | --- |
| Lauren Conrad | 1-2, 3 |  |
| Lo Bosworth | 1-2 |  |
| Kristin Cavallari | 1-2 |  |
| Christina Schuller | 1-2 |  |
| Morgan Olsen | 1-2 |  |
| Alex Hooser | 1-2, 3 |  |
| Jessica Smith | 1-3 |   |
| Stephen Colletti | 1-2 |  |
| Trey Phillips  | 1-2 |  |
| Talan Torriero | 1-2 |  |
| Dieter Schmitz | 1-2 |  |
| Alex Murrel | 2 |  |
| Taylor Cole | 2 |   |
| Jason Wahler | 2 |  |
| Breanna Conrad | 3 |  |
| Tessa Keller | 3 |  |
| Kyndra Mayo | 3 |  |
| Lexie Contursi | 3 |   |
| Cami Edwards | 3 |  |
| Cameron Brinkman  | 3 |  |
| Rocky Donatelli | 3 |  |
| Chase Johnson | 3 |  |
Sivuhenkilöt

| Nimi | Kaudet | Tiedot |
| --- | --- | --- |
| Alex Hooser | 1-2, 3 | Kristinin ystävä, Jessican ystävä. |
| Jen Bunney | 1-2 | Laurenin ystävä. |
| Sam Ferguson | 1-2 | Kristinin ihastus. |
| Morgan Souders | 1-2 | Kristinin ystävä. |
| Loren Polster | 1-2 | Treyn ystävä. |
| Jeff Boyle | 2 | Jessican ystävä. |
| Cedric Channels | 2 | Jasonin ystävä. |
| Heidi Montag | 2 | Laurenin ystävä. |
| Casey Reinhardt | 2 | Alex M:n ystävä, Laurenin ystävä. |
| Alex Atkinson | 3 | Rockyn poikaystävä. |
| Kylie Barela | 3 | Breannan ystävä. |
| Tyler Dowers | 3 | Kyndran poikaystävä |
| Nikki Dowers | 3 | Tylerin sisko. |
| E.J Gomez | 3 | Alexin ystävä. |
| Clem Hansen | 3 | Breannan ystävä. |
| Braeden Hurley | 3 | Kelanin veli. |
| Derek LeBom | 3 | Cameronin ystävä. |
| Candace Siegmund  | 3 | Kyndran ystävä. |
| Rachel  Springer | 3 | Lexien ystävä. |
| Tara Springer | 3 | Lexien ystävä. |
| Nick Walker | 3 | Cameronin ystävä. |
| Nick Gross | 3 | Rumpali. |
Aiheesta muualla

Laguna Beach: The Real Orange County Internet Movie Databasessa (englanniksi)
Liekkimalja

VAL:n vaakuna.
Liekkimalja on tunnus, jossa on kuvattuna astiassa palava tuli.
Uskonnottomien tunnuksena

Liekkimalja on vapaa-ajattelijoiden tunnus kuolinilmoituksissa ja hautakivissä. Liekkimalja on kuvattuna Vapaa-ajattelijain liiton vaakunassa. Liitto on myynyt hautakiveen kiinnitettävää liekkimaljaa sekä tunnuksella varustettuja tuhkauurnia ja suruadresseja.
Liekkimalja kuvaa Prometheuksen tulta.
Liekehtivä malja unitaariuniversalistien tunnuksena

Jalallinen liekkimalja on unitaariuniversalistisen kirkon tunnus. Liekehtivä malja -tunnuksen suunnitteli itävaltalainen taiteilija Hans Deutsch toisen maailmansodan aikana.
ITC Benguiat

ITC Benguiat
ITC Benguiat on Ed Benguiatin suunnittelema art nouveau -vaikutteinen kirjaintyyppi. International Typeface Corporation eli ITC julkaisi sen vuonna 1977. Useiden ITC:n fonttien tavoin ITC Benguiatissa on suuri x-korkeus. Tämä huomiota herättävä kirjaintyyppi sopii parhaiten mainoksiin ja otsikoihin.
ITC Benguiat oli 1970–1990-luvuilla erittäin käytetty kirjaintyyppi kirjankansissa, elokuvajulisteissa ja tv-sarjojen tunnuksissa. Muun muassa Star Trek Generations käytti alkuteksteissään ITC Benguiatia. Kirjaintyyppi on tullut uudestaan suosituksi 2010-luvulta lähtien 1980-luvun nostalgian myötä. Esimerkiksi Netflixin Stranger Things -sarjan tunnus käyttää ITC Benguiatia.
Ljubov Popova

| Ljubov Popova |
| --- | --- |
 Ljubov Popova, ennen vuotta 1920
Henkilötiedot
Syntynyt: 6. toukokuuta 1889 Ivanovskoje
Kuollut: 25. toukokuuta 1924 (35 vuotta) Moskova
Kansalaisuus:  venäläinen
Taiteilija
Ala:  taidemaalaus
Taidesuuntaus:  Kubo-futurismi Suprematismi Konstruktivismi (taide)
Ljubov Sergejevna Popova (ven. Любо́вь Серге́евна Попо́ва; 6. toukokuuta (J: 24. huhtikuuta) 1889 Ivanoskoje – 25. toukokuuta 1924 Moskova) oli venäläinen taidemaalari. Hän asui vuodesta 1912 Pariisissa ja työskenteli muun muassa Jean Metzingerin kanssa. Kubismista vaikutteita saanut Popova loi omaperäisen tyylin ja siirtyi esittävästä abstraktiin maalaukseen.
Galleria

Nimetön, 1915, Öljy kankaalle,
106.4 × 71.1 cm, Guggenheim-museo, New York
Birsk, 1916, Öljy kankaalle,
106 × 69.5 cm, Guggenheim-museo, New York
Ilma+ihminen+avaruus, 1912, Öljy kankaalle,
125 x 107 cm, Venäläisen taiteen museo, Pietari
Lee Harvey Oswald

| Lee Harvey Oswald |
| --- | --- |
 Oswald Dallasin poliisin pidättämänä heti Kennedyn murhan jälkeen.
Henkilötiedot
Syntynyt: 18. lokakuuta 1939 New Orleans, Louisiana
Kuollut: 24. marraskuuta 1963 (24 vuotta) Dallas, Texas
Muut tiedot
 Nimikirjoitus
Marina Oswaldin ottama niin sanottu takapihakuva Lee Harvey Oswaldista. Kuvassa Oswald poseeraa kiväärinsä kanssa, jolla hän ampui Kennedyn, ja revolverinsa kanssa, jolla hän ampui J. D. Tippitin. Oikeassa kädessä hän pitelee kommunistisia Daily Worker ja The Militant -sanomalehtiä. Oswald lähetti ystävälleen George de Mohrenschildtille allekirjoitetun kopion kuvasta, jonka taakse oli kirjoitettu venäjäksi ”Fasistien metsästäjä – ha-ha-ha”.
Jack Ruby ampuu Lee Harvey Oswaldin.
Lee Harvey Oswald (18. lokakuuta 1939 New Orleans, Louisiana – 24. marraskuuta 1963 Dallas, Texas) oli yhdysvaltalainen entinen merijalkaväen sotilas ja marxilainen, joka murhasi presidentti John F. Kennedyn ja dallasilaisen poliisin J. D. Tippitin 22. marraskuuta 1963. Kaksi päivää myöhemmin paikallinen yökerhonomistaja Jack Ruby ampui murhista pidätetyn Oswaldin kuoliaaksi Dallasin poliisiasemalla.
Salamurha

19. marraskuuta Dallas Times Herald -sanomalehti julkaisi kartan presidentti Kennedyn Dallasin vierailun autosaattueen reitistä, joka kulki Oswaldin työpaikan vierestä.
22. marraskuuta 1963 klo 12.30 Oswald ampui kiväärillään koulukirjavaraston kuudennen kerroksen ikkunasta kolme laukausta, jotka tappoivat presidentti Kennedyn ja haavoittivat Texasin kuvernööri John B. Connallya heidän matkatessaan autosaattueessa Dealey Plaza -aukion tuntumassa avoautossa. Oswald pakeni laukausten jälkeen työpaikaltaan bussilla ja taksilla majapaikkaansa. Dallasilainen poliisi J. D. Tippit, joka uskoi Oswaldin muistuttavan epäiltyä, jota oli jo kuvailtu poliisin radiossa, pysäytti puolentoista kilometrin päässä majapaikastaan jalan liikkuneen Oswaldin. Oswald ampui Tippitin revolverillaan kuoliaaksi kello 13.15. Poliisit ottivat saamansa vihjeen perusteella Oswaldin kiinni ​​elokuvateatterissa noin kello 13.45. Teatterissa Oswald yritti ampua häntä pidättänyttä poliisia revolverillaan, mutta poliisit saivat vangittua hänet nyrkkitappelun jälkeen.
23. marraskuuta klo 1.30 Oswaldia syytettiin virallisesti presidentti Kennedyn murhasta. Viranomaiset kuulustelivat Oswaldia kaksi päivää, mutta hän ei tunnustanut kumpaakaan murhaa. Oswald vaati kuulusteluissa oikeudelliseksi avustajakseen Yhdysvaltain kommunistisen puolueen lakimiestä John Abtia, mutta ei onnistunut tavoittamaan häntä.
Kuolema

24. marraskuuta Kennedyn murhasta järkyttynyt dallasilainen yökerhonomistaja Jack Ruby ampui Oswaldin, kun tätä oltiin viemässä pois poliisiasemalta. Tapaus oli maailman ensimmäinen suorassa televisiolähetyksessä tapahtunut murha. Dallasilaispoliisit tunsivat Rubyn ja viettivät usein vapaa-aikaansa tämän striptease-kerhossa.
Oswald vietiin ambulanssilla Parkland Memorial Hospital -sairaalaan, jossa hänet todettiin kuolleeksi. Presidentti Kennedy oli todettu kuolleeksi samassa sairaalassa kaksi päivää aikaisemmin.
Oikeudenkäynnin jälkeen Ruby todettiin syylliseksi murhaan ja tuomittiin kuolemaan 14. maaliskuuta 1964. Lokakuussa 1966 Texasin muutoksenhakutuomioistuin kumosi tuomion, mutta ennen uuden oikeudenkäynnin järjestämistä Ruby kuoli verihyytymään 3. tammikuuta 1967.
Salamurhan tutkimus

Kennedyn murhaa tutki 29. marraskuuta 1963 – 24. syyskuuta 1964 presidentti Lyndon B. Johnsonin nimittämä komissio, jota johti Yhdysvaltain korkeimman oikeuden puheenjohtaja Earl Warren. Warrenin komission tutkimuksen mukaan Oswald yksin oli ampunut laukaukset, jotka tappoivat Kennedyn. Komissio tuli myös siihen lopputulokseen, ettei ollut todisteita siitä, että joko Oswald tai Ruby olisi ollut osa salaliittoa.
Komissio ei löytänyt yksiselitteistä motiivia Oswaldin tekoon. Sen mukaan Oswaldia leimasi vihamielisyys ja tyytymättömyys ympäröivää maailmaa ja amerikkalaista yhteiskuntaa kohtaan sekä kykenemättömyys muodostaa merkityksellisiä ihmissuhteita. Komission mukaan Oswald halusi, että jälkipolvet muistaisivat hänet historiallisena merkkihenkilönä. Lisäksi komission mukaan Oswaldin äärivasemmistolaiset mielipiteet saattoivat innoittaa häntä poliittiseen väkivaltaan.
Kennedyn murhaa koskevissa salaliittoteorioissa esitetään tyypillisesti, ettei Oswald ollut ainoa ampuja tai ainakaan murhan ainoa suunnittelija tai että hän oli mahdollisesti täysin syytön.
Aiheesta muualla

Kuvia tai muita tiedostoja aiheesta Lee Harvey Oswald Wikimedia Commonsissa
Laserbeak

| Laserbeak |
| --- | --- |
Ensiesiintyminen:  The Transformers (1984)
Henkilötiedot
Asema:  Vakooja
Ryhmäsidokset:  Decepticonit
Muuntautumismuodot:  C-kasetti Videokamera Gibson Flying V
Näyttelijä(t):  Frank Welker (1984-1986) Keith Szarabajka (2011)
Laserbeak on kuvitteellinen robotti Transformers-universumissa. Hän esiintyy jokaisessa jatkumossa mekaanisena lintuna. Hän toimi lähes kaikissa jatkumoissa Soundwaven apurina.
The Transformers

Laserbeak on Soundwaven parhaimpia vakoojia. Yksikään Autobotti ei ole koskaan huomannut häntä. Hän muuntautuu Soundwaven rintakoteloon mahtuvaksi c-kasetiksi.
Unicron-trilogia > Transformers: Armada

Transformers: Armadassa Laserbeak on pieni videokameraksi muuntautuva robotti, jonka Red Alert rakensi Radin, Carlosin ja Alexisin käyttöön, kun nämä auttoivat Autobotteja Mini-Conien etsinnässä.
Unicron-trilogia > Transformers: Cybertron

Transformers: Cybertronissa Laserbeak on Planeetta X:ltä kotoisin oleva robotti, joka työskentelee Soundwavelle. Jaksossa "Guardian" esiinty useita Laserbeakin näköisiä robotteja, jotka ilmestyivät portaalista, joka oli avattu Atlantiksen, Ogygian ja Lemurian moottoreiden tehostamalla generaattorilla.
Transformers: Animated

Transformers: Animatedissa Laserbeak muuntautuu Gibson Flying V-sähkökitaraksi.
Aligned-jatkumo > War for Cybertron

Videopelissä Transformers: War for Cybertron Laserbeakia vastaan voi taistella Autobottikamppanjan toisessa tasossa, jossa yritetään pelastaa Zeta Prime Decepticoneilta.
Aligned-jatkumo > Transformers: Prime

Animaatiosarjassa Transformers: Prime Laserbeak esiintyy muutamassa jaksossa Soundwaven työläisenä. Hänet nähtiin ensi kertaa jaksossa "Pimeys nousee, osa 3", kun hänet lähetettiin sieppaamaan agentti Fowler. Myöhemmissä jaksoissa Laserbeak tarkkaili Starscreamia, jotta Soundwave voisi paljastaa tämän petturuuden Megatronille.
Lasserbeak on muutamaan otteseen myös joutunut tappiolle. Jaksossa "Prioriteetit" Ratchet onnistui lataamaan Laserbeakiin viruksen, jotta Iaconin tietokannan data päätyisi Autobottien haltuun. Jaksossa "Darkmount, Nevada" hän melkein kuoli Arcee aiheuttamassa räjähdyksessä. Ja jaksossa "Miinus yksi" Smokescreen onnistui ampumaan irti Laserbeakin transponderin antaen Autoboteille mahdollisuuden jäljittää sen avulla Decepticonien aluksen sijainnin.
Transformers: Kuun pimeä puoli

Elokuvassa Transformers: Kuun pimeä puoli Laserbeak on mekaaninen korppikotka, joka toimii Soundwaven apurina. Hän ja Soundwave olivat olleet Maassa jo 70-luvulta asti ja saaneet liittolaisikseen Gould-nimisen miehen ja muutaman muun NASAn työntekijän. Kun Autobotit löysivät Arkin hylyn, Laserbeak lähetettiin salamurhaamaan heidät kaikki. Ainoastaan Gouldin poika, Dylan, jätettiin henkiin. Sam Witwickyn yrittäessä pelastaa tyttöystävänsä, Carly Spencerin, Dylanin kynsistä, Laserbeak yritti tappaa Samin. Mutta Sam putosikin Bumblebeen ohjamaan Decepticoneilta varastetun hävittäjän päälle. Kun Carly hyppäsi kyytiin, Laserbeak seurasi heitä ja yritti jälleen tappaa Samin. Mutta Bumblebee tappoi Laserbeakin ampumalla hänen päänsä irti.
Laserbeak on useita erilaisia muuntautumismuotoja. Hän naamioituu elokuvassa ainakin LCD -televisioksi, Canan Color ImageClass MF8350Cdn -kopiokoneeksi, seinään asetettavaksi Bang & Olufsen BeoSound 9000 -CD-soittimeksi sekä pieneksi pinkiksi Bumblebeeta muistuttavaksi Autobotiksi. Laserbeakin äänenä elokuvassa on Keith Szarabajka.
Hahmoa näytelleet

| Vuodet | Näyttelijät | Sarjat | Elokuvat |
| --- | --- | --- | --- |
| 1984-1986 | Frank Welker | The Transformers |  |
| 2011 | Keith Szarabajka |  | Transformers: Kuun pimeä puoli |
Aiheesta muualla

Lisätietoa Laserbeakista TFWIKI.Netissä, Transformers-aiheisesta wikiassa
Transformers